Emilie Winkelmann

Emilie Winkelmann (Aken, Alemania, 1875eko maiatzaren 8a - Leopoldshöhe, Alemania, 1951ko abuztuaren 4a) Alemaniako lehen emakume arkitekto independentea izan zen.

 Lehen urteak 
Winkelmann Akenen jaio zen, Alemanian.  Bere aitarekin zurgintza ikasi zuen eta txikitatik aitonarekin batera lan egin zuen obrak berritzen eta eraikitzen. Berlin, Dortmund eta Bochum-eko arkitektura estudio batzuetan lan egin zuen. 1902an baimen berezia lortu zuen, eta horri esker arkitektura ikasi ahal izan zuen gonbidatu gisa Hannoverreko Unibertsitatean (1902–1908). Hala ere, ez zuen inoiz bere diploma jaso, herrialde hartan emakumeek ez baitzuten 1909. urtera arte eskubide hori eskuratu.

 Ibilbidea 
1908an bere bulego profesionala zabaldu zuen Berlinen eta Alemaniako lehen arkitekto independentea izan zen. Bulegoan 15 langile izatera heldu ziren, emakume arkitekto gazteak barne. Antzoki hori eraiki ondoren, 1908an hasi zena, bezero dirudunen enkarguak jasotzen hasi zen, Berlin, Babelsberg eta Schleswig-eko etxeak eta landa-etxeak diseina zitzan. 1910etik 1912ra, Pomeraniako Wundichow, Stolp eta Carwitz barrutietako landa-finketarako proiektu ugari diseinatu zituen.

Bigarren Mundu Gerraren aurretik 30 etxe partikular handi inguru eraiki zituen Berlinen eta inguruetan. Bere eraikinik esanguratsuena Berlingo Charlottenburg-Wilmersdorf barrutian dagoen Victoria Studienhaus emakumeentzako eskola izan zen, 1914-1915 bitartean eraiki zuena Augusta Victoria enperatriz alemaniarraren babespean. Beranduago, eraikina Tribüne Theatre ospetsua bihurtu zen, ondoren Berlineko gune kultural garrantzitsuenetarikoa.

Gaixotasun kroniko larri baten ondorioz, Winkelmannek gorreria pairatu zuen 1916tik aurrera. Lehen Mundu Gerraren ondoren, ezin izan zuen bere ibilbidean lortutako arrakastarekin jarraitu, nahiz eta etxe eraikuntzan lanean jarraitu. 1928an onartu zuten Alemaniako Arkitektoen Elkargoan. 20ko eta 30eko hamarraldietatik kontratu publikoetatik kanpo geratu zen, ez baitzuen inoiz politikan jardun, eta jauretxeak birmoldatzen jarraitu zuen. Horietako bat Bernauko Grüntal gaztelua berreraikitzea izan zen, azkenean 1945ean bonbardatu zutena.

Gerra igaro zen urteetan ez zuen parte hartu Alderdi Nazional Sozialistan, eta beraz, lan publikotik kanpo geratu zen. Gerra amaitu zenean, bere herrialdea berreraikitzen lagundu zuen.

Gerraren amaierarantz, Hovedissen-en, Alemaniako Bielefeld hiritik gertu, bere familiari lotutako eraikuntza-enpresa batean lan egin zuen. Han, errefuxiatuen berreraikitze eta ostatu lanetan aritu zen, 1951n hil zen arte.

 Aintzatespenak 

 1907an lehen saria irabazi zuen lehiaketa batean Berlinen banketeen areto  bat zue antzoki bat diseinatzeagatik  
 Winkelmann Lepel abizeneko familia batek kontratatu zuen bere etxea berreraikitzeko. Etxea 1912an amaitu zen, eta Bauwelt arkitektura-aldizkariaren aintzatespena lortu zuen.

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Alemaniarrak
Kategoria:Alemaniako arkitektoak
Kategoria:Emakume arkitektoak